
LUNA DI CONSCIENTISACION DI 


e CANCER NA PECHO 


PROME MINISTER A BISHITA 

E 10 SCOLNAN CU 


MAS MUCHA A PARTICIPA NA E COMPETENCIA 
DI PINTAMENTO PA CONSCIENTISACION DI 
LEY DI CACHO 


Scolnan a ricibi certificado 


En conexion cu ‘Dia di Bestia’ 4 di october, tabatin un e 
concurso di pinta y kleur “Ley Di Cacho” 2022, Prome Minister 
Evelyn Wever-Croes a haci un recorido na e Top 10 scolnan 
di cantidad di mucha cu a participa na e competencia di pinta 
y kleur, pa consientisacion di ley di cacho. Prome Minister a 
entrega un certificado di participacion na e 10 scolnan aki. 


E concurso tabata pa scolnan preparatorio y scolnan basico, 
caminda cu tur alumno por a pinta algo cu tin di haber cu Ley 
di Cacho. Ademas a pidi e scolnan pa papia cu e muchanan y 
conscientisanan di locual e ley ta contene. 

E Top 10 scolnan a base di cantidad di participacion ta : Rayo 
di Solo Kleuterschool na San Nicolas, Paulusschool na San 
Nicolas, Colegio Sagrado Curason na Savaneta, Maria School 
na Sta Cruz, School Souer Juliette na Ayo, Colegio Pastoor 
Kranwinkel na Paradera, Mon Plaisir Basis na Oranjestad, 
Imelda Kleuterschool Oranjestad, Colegio Bon Bini Oranjestad 


y a termina na St. Anna School na Noord. 


Prome Minister Wever - Croes a expresa cu e ta un honor pa 
a bishita e scolnan y scucha tur locual e muchanan tocante 
Ley di Cacho a traves di e competencia di pintamento. E 
muchanan a siña tocante cuido di cacho y e importancia pa 
cachonan ta mara (na ‘leash’) ora cu sali cu nan pafo di cura 
pa su proteccion. 


Anteriormente ya a reparti premio na esnan cu a gana cu pintura 
di mas bunita y awo Prome Minister a entrega certificado na 
e top 10 scolnan cu mas mucha a participa. E scol cu tabatin 
mas participante ta St. Anna School cu 139 participante. 
Por ultimo Premier - Wever - Croes a gradici e scolnan pa 
nan participacion y ta desea cu ta sigui mira participacion di 
scolnan na otro competencianan den futuro pa sigui aumenta 
conscientisacion cerca nos muchanan. 

FIXI TA CONECTA BUREAU CITY INSPECTOR 
CU COMUNIDAD 


Minister Ursell Arends | 
conhuntamente cu Bureau City | 
Inspector (BCI), cual ta resorta 
bou di Ministerio di Naturalesa a | 
anuncia e aplicacion nobo cu ta 
yama Fixi. 


“Nos a señala cu Aruba | 
no por warda mas pa cu 
introduccion di un maneho di 
desperdicio, y ceramento di | 
Dump di Parkietenbos”, asina e 
mandatario a menciona na inicio 
di e conferencia di prensa. “Tin un 
necesidad desespera pa kick-start 
solucionnan, mientras ta busca 
manera pa mehora procesonan of 
crea algun nobo na caminda”. 


Gobierno ta prepara pa atende 

cu e reto di desperdicio pero e lucha no ta di gobierno 
solamente. Durante e proceso di redireccion di taira e tabata 
cla, tin algun cu ta cla pa resisti cualkier cambio positivo, den 
cualkier forma posibel. Gobierno ta anticipa resistencia, pero 
tambe nos ta premira cu un grupo mas grandi den comunidad 
lo kier contribui na e cambionan y ta dispuesto pa yuda cu e 
control social y pa stimula comportacion responsabel. FIXI ta 
pa e grupo aki. 


FIXI ta un aplicacion hopi facil pa uza, e ta “user-friendly” y ta 
empodera ciudadanonan cu mira algo cu ta robes pa nan por 
raporta esaki y tin e confiansa cu e raportahe ta yega na e 
instancia concerni. 


Proceso di raporta ta facil: 

1) Observa un situacion 2) Saca potret 3) Skirbi raportahe 
cortico di e situacion 4) Manda e raportahe 5) BCI ta ricibi y 
redirigi pa instancia concerni si ta necesario. 


Si bo observa cualkier di lo siguiente, lo bo por raporta esaki 
cu Fixi: 

* Dump ilegal of hende ta deshaci di sushi ilegalmente 

* Ta deshaci awa preto riba tereno publico of den dam 

* Hende ta deshaci di kimico riba tereno publico 

* Ta sospecha individual of compania di deshaci di kimico 
peligroso (venenoso) riba tereno publico, of riba tereno priva 
sin tin permiso. 

* Wacharaca di auto riba tereno publico 


Gobierno di Aruba, a traves di Ministerio di Naturalesa, ta 
determina pa implementa un maneho di desperdicio sostenibel 
y responsabel. Vigilancia y ehecucion — toezicht en handhaving 
— tambe ta forma parti di e strategia general. Nos ta contento 
di por acapara BCI cu autoridad adicional, miho ekipo, y awo 
tambe un aplicacion cu lo yudanan eherce nan trabou. 


Download e FIXI app gratis na www.fixi.aw of via App Store 
of Google Play. 

UNESCO ARUBA A CELEBRA 35 AÑA COMO 

MIEMBRO ASOCIA DI UNESCO 
Sra Marushka Tromp, Secretoris General di UNESCO Aruba a duna un 
splicacion cortico con UNESCO Aruba ta funciona 


Recientemente durante un Conferencia di Prensa en conexion 
cu 35 afia Aruba como miembro asocia di UNESCO, sra. 
Marushka Tromp Secretaris General di UNESCO Aruba 
a duna un splicacion tocante di UNESCO Aruba y con e ta 
funciona. Sra.Tromp a informa cu e meta di Comision Nacional 
di UNESCO Aruba ta fortifica e ehecucion di e mandato di 
UNESCO door di informa y consientisa e comunidad di Aruba 
na un forma concreto y tangibel, tocante di e trabounan di 
UNESCO Aruba y nan importancia pa Pais Aruba. 


AREANAN DI MANDATO DI UNESCO 

E Secretaris General di UNESCO Aruba a informa tocante 
e areanan cu UNESCO tin un mandato riba dje, cualnan ta 
Educacion, Ciencia, Cultura, Comunicacion y Informacion. 
UNESCO su meta final ta pa sociedadnan rond mundo 
interconecta di tal forma pa yega na un cultura di pas. UNESCO 
international ta traha pa cada area a base di programa, 
proyecto, recomendacion pa maneho y/of convenionan. Riba 
cada un tereno tin varios tema cu UNESCO Aruba ta trahando 
conhuntamente cu stakeholder local y internacional pa nan 
realisacion. Algun tema ta mas avansa cu otro, algun ta mas 
visible y ya por a sinti nan impacto, algun di nan ta den desaroyo 
continuo. Sra. Tromp a subraya cu nos mester puntra nos mes 
kico ta loke ta conecta e temanan na otro. Kico cultura tin di 
haber cu clima? Con cultura ta influencia ciencia y educacion? 
Con deporte ta un catalisator pa pas y salud mental? 


INSTRUMENTONAN RIBA NIVEL LOCAL 

UNESCO Aruba ta funciona den practica cu specialistanan 
riba cada tereno pa hunto cu stakeholders realisa e temanan 
di cada un tereno. Cada sprecialista ta specialisa riba nan area 
y tambe riba e programa di UNESCO internacional y lo usa 
un approach basa riba, entre otro, investigacion, prioridad, 
inovacion y colaboracion intersectoral pa hunto cu cada 
‘stakeholder’ relevante duna contenido na un tema riba nivel di 

maneho, programa, proyecto y/of un combinacion. UNESCO 
tin un Programa di Participacion cu ta duna sosten financiero 
na proyectonan di NGO's den e areanan di UNESCO. Cada 
dos aña paisnan por entrega un maximo di siete proyecto y cu 
aprobacion di UNESCO Paris, e NGO ta ricibi un montante pa 
financia e proyecto. 


UNESCO ARUBA 

UNESCOArubata consistidiun Comision Nacionalpa UNESCO 
(NUC) y un Secretariado. NUC cu ta wordo presidi pa Minister 
di Cultura, sra. Xiomara Maduro, como vice-presidente sra. 
Annemarie Proveyer-Groot y tin sr.Peter Scholing, sra. Regine 
Croes y sr. Siegfried Dumfries como miembro. E Secretariado 
ta consisti di sra. Marushka Tromp, Secretaris General di 
NUC, como specialista riba e tereno di Educacion, ta sra. 
Nora Eleonora, como specialista riba e tereno di Cultura sra. 
Ruby Eckmeyer, como specialista riba e tereno di Ciencia 
Sr. Marck Oduber y documentalista di e Secretariado ta sra. 
Suhail Zaandam. 

Pa mas informacion tocante UNESCO Aruba y pa e trabounan 
realisa door di varios ‘stakeholders’ por bishita nan pagina di 
facebook di UNESCO Aruba. 

E siman aki un biaha mas ministerio di Turismo & Salud Publico 
a haci varios trabou cu nos kier comparti cu e comunidad. 
E siman aki Sr. Dangui Oduber a reuni cu e consul general 
Americano sra. Margaret Bond kende ta biba na Corsow. 
Durante e reunion aki a atende varios topico di interes mutuo 
cual lo fortalece e enlace entre Aruba y Merca. Tambe a gradici 
Merca pa e cooperacion di gobierno Mericano especialmente 
pa locual ta trata e acuerdo di “pre — clearance”cu Aruba ta 
disfruta di dje. 


Consequentemente tambe a anuncia cu 7 dia Januari 2023 
Aruba lo ricibi pa prome biaha un di e cruceronan cu ta 
pertence na e Yacht Collection di The Ritz Carlton, conoci bou 
di e nomber Evrima. Esaki ta un logro sumamente importante 
despues di tene hopi discussion pa hasi esaki posibel. 


E acontecimentonan aki ta importante y tambe ta cuadra 


> ES j M 4 

cu nos vision pa cu e crecemento di nos turismo. Parti di e 
strategia pa cu esaki ta pa atrae turistanan afluente kende lo 
genera mas entrada pa pais Aruba. Asina nos lo keda traha 
strategicamente pa hiba pais Aruba dilanti. 

Minister Dangui Oduber: 

Dialuna mainta Minister di Turismo y Salud Publico sr. Dangui 
Oduber tabata presente na e trapi na Rodgers Beach caminda 
e mandatario a anuncia cu lo bay drecha e trapi cu ta situa na 
Rodgers Beach cu arte di mosaic. Di e forma aki ta keda haci 
inversionnan den e mantencion y mehoracion di e infrastructura 
den e area aki mescos cu tabata e caso na Rodgers Beach cu 
a tuma lugar exactamente 1 afia pasa, e mandatario a sefiala. 
E trapi di Rodgers Beach tawata mal estado y deterioro y 
pesey Minister Oduber a tuma e decision pa renoba e trapi 
aki invertiendo asina aki den producto Aruba. E trabounan pa 
renoba e trapi a wordo anuncia 20 oktober 2021 y awe nos tin 
un bunita trapi restaura. 


E siguente fase di e trapi cu lo ta ponemento di mosaic lo 
wordo financia cu fondonan di Aruba Tourism Authority (ATA). 
E proyecto di renobacion di e trapi caminda ta bay haci uzo di 
artistanan di mosaic local y internacional y lo keda bou encargo 
di Tito Bolivar. E proyecto aki ta den bon cooperacion cu e 
parke marino. Minister Oduber su vision y maneho ta pa sigui 
atrae turistanan di “low volume high impact”, e turistanan cu tin 
un entrada anual di mas di 150 mil dollar pa aña. Pesey ta hopi 
importante pa sigui inverti den e producto Aruba pa mantene e 
espectativa di ta un destinacion di calidad. 


Na momento cu Minister Oduber a drenta Gobierno na 2017, 
Gobierno tabata tin un vision y un masterplan pa e area di Sero 
Colorado y tambe San Nicolas. Den esaki a inclui e proyecto di 
Baby Beach fase 1, 2 y 3, a inclui e renobacion di e Oficina di 
turismo na San Nicolas. Tambe a introduci e festival cultural di 
Island Fest cu lamentablemente mester a para temporalmente 
door di e pandemia. Awor ta percurarando pa mehora henter e 
area di Rodgers Beach mescos ta e caso di Baby Beach. 


Minister Dangui Oduber a menciona cu e construccion di hotel 
Secrets ta continua, tambe cu pronto e construccion di un otro 
boutique hotel tambe lo cuminsa. Pues tin henter un desaroyo 
hopi positivo pa San Nicolas caminda gobierno ta inverti y 
sector priva na su turno tambe ta duna di nan banda. 


Minister Oduber a sigui bisa cu Gobierno ta kere cu San 
Nicolas tin e potencial pa bira un segundo capital turistico di 
Aruba. Finalmente e mandatario kier a gradici ATA pa kere den 
e proyecto aki y ehecuta e vision y maneho di Ministerio di 
Turismo, tambe DOW, DIP y Ministerio di Infrastructura pa e 
bon cooperacion brinda. 


Mita 


V 
oe 
LZS US 
k 73 


j BAN MOSAIK Y y 
` 


Dialuna 24 October 2022 


Minister di Asuntonan Economico, Comunicacion y Desaroyo 
Sostenibel, Geoffrey Wever ta anuncia cu e proyecto 
Finansas den mi Hogar ta bai start na Paradera den luna di 
november. Meta di e proyecto ta pa nos hendenan ricibi guia 
y conocemento cu por yuda tuma decisionan financiero cu ta 
beneficia su bienestar. 


E Proyecto Finansas den mi Hogar a wordo desaroya door 
di Fundacion Plan di Bida. Fundacion Plan di Bida cu su 
presidente sra Paloma Osorio- Tromp tin como mision y vision 
trece conscientisacion den nos comunidad, ofreciendo ayudo 
y guia mustrando e manera pa maneha nos finansa mas 
efectivo. 


Na Aruba 3 di 10 hogar ta gasta mas di nan entrada tur luna 
segun sondeo di Banco Central di Aruba. E desaroyo aki ta 
uno preocupante pasobra e ta indica cu cada luna ta un reto 
pa hogarnan cumpli cu tur necesidad y responsabilidadnan 


lo pasa ora mi no por paga mi debe mas 

* Sesion 3: Mi ta inverti den mi futuro. Futuro di nos y nos 
yuinan ta importante y con nos por logra nos metanan 

e Sesion 4: Mi presupuesto. Kico ta luho y prioridad y con segun 
bo entrada bo por presupuesta y asina logra nos metanan 


Na final di e curso cada cursista lo ricibi un certificado di 
participacion. 


Minister Geoffrey Wever ta invita cada un cu ta desea di 
participa pa hasi esaki pa asina haya e apoyo necesario pa un 
maneho di bo finansas. Registacion ta completamente gratis, 
pero cupo ta limita. 


Pa mas informacion y registracion por tuma contacto 
cu Fundacion Plan di Bida via telefon 5688848 of email 

financiero manera entre gasto pa 
vivienda, cuminda, y prestamonan 
personal. Como consumidor ta 
importante pa sa ki impacto cada 
decision financiero tin riba nos 
cartera y nos hogar. 


Hunto cu Fundacion Plan di Bida lo 
ofrece un curso como apoyo na nos 
hendenan. E curso ta consisti di 4 
sesion cu lo enfoka riba con nos por 
maneha nos finansa cada dia. E 4 
sesionan ta: 


Registra via: 


e Sesion 1: Mi ta efectivo den mi cas. 
Con mi por spaar y tambe con pa 
cumpra sin emocion 

e Sesion 2: Mi ta paga mi debe. Kico 


Ministerio di Asuntonan Economico, 
Comunicacion y Desaroyo Sostenibel den 
conhunto cu Fundacion Plan di Bida ta presenta: 


Den Mi Hogar 
Den districtonan di Savaneta, San Nicolas, Santa Cruz, 
Paradera, Oranjestad, y Noord. 


Servicio 
PRR na defensa 
di consumidor 

Sr. Rory Corcoran ta e director di e centro nobo cu Interpol a 
lansa na januari di e aña aki. E meta di e centro ta pa combati 
crimen financiero y corupcion y ta pa provee un punto central 
globalmente pa duna asistencia na tur pais cu ta miembro di 
Interpol. 


Investigacion cientifico cu a wordo conduci na aña 2020 ta 
mustra cu 99 pais tawata victima di actonan coruptivo y crimen 
financiero. Calculonan ta mustra cu e diferente comunidadnan 
a perde alrededor di 42 biyon dollar na e criminalnan aki. Aruba 
no tawata un excepcion y nos tambe a bira victima di esaki. 


Interpol su centro di crimen financiero y anti-corupcion ta 
coopera y traha hunto cu Financial Action Task Force, the 
Egmont Group, Unidadnan Financiero Investigativo, Cuerponan 
Policial y sector financiero. E combinacion aki di experticio, 
informacion, tecnologia y metodonan investigativo ta su forsa. 


Aruba su delegacion a reuni cu sr. Corcoran cu ta e director 
di e centro aki, y a reuni tambe cu sr. Stephen Kavanagh. 
Sr. Kavanagh ta responsabel pa Interpol su "Global Crime 
programmes" di "Cybercrime, Counter Terrorism, Organised 
and Emerging Crime". 


Ambos a indica cu nan ta bay yuda Aruba y otro luna lo tin un 
reunion cu Interpol y tur departamento Hudicial pa hunto cu 
Interpol yega na un "roadmap" cual lo wordo ehecuta otro aña. 


INTERPOL OFFICES 


E centro aki lo bay enfoca riba asistencia investigativo, 
operacional y analitico, pero tambe asistencia di “capacity 
building”. Minister di Husticia y Asuntonan Social Sr. Rocco 
Tjon a keda sumamente satisfecho cu e disponibilidad di parti 
di Interpol pa asisti Aruba den intentonan pa sigui combati 
crimen financiero y corupcion mas fuerte. 

Minister di Enseñansa y deporte Endy Croes a reuni 
recientemente cu Presidente di Xavier University Mr. Ravi 
Bhooplapur hunto cu Dr. Arun Dibey, Chief Academic of 
Medicine y Frank Croes Board of Trustee den asuntonan legal 
y admistrativo. 


Xavier University ta inverti un suma di 66 miyon dollar den un 
facilidad Universidad ultramoderno na Hato net tras di Aruba 
Bank. E promer fase cu un total di 198 camber ta cla unda 
studiantenan por biba riba campus y prepara nan mes den 
entre otro medicina. Presidente Ravi a splica Minister Endy 
Croes, cu pa final di e aña aki tur cos ta cla pa nan incia cu e 
fase 2 di e proyecto aki cu ta uno hopi ambicioso y bunita. Lo 
traha un total di 25 klas local, un Laboratoruim, un ‘Library’, 
un cafetaria masha grandi, un Auditoruim ultramoderno di 580 
asiento cu sonido y video ultramoderno cu propio parkeerplaats 
y alaves un ‘Board Room' di capacidad di 50 persona maximo 
tambe ultramoderno. Un total di 100 container lo ta rumbo pa 
Aruba na “steels” for di Brasil cu un total di 980 ton na steel pa 
construccion di e mega proyecto aki. No solamente esaki pero 


despues cu esaki keda cla den afia 2024 Xavier University tin 
un plan bunita cu nan edificio actual na Santa Helena. 


E reunion tabata uno informativo y pa consolida e relacion entre 
gobierno y Xavier University cu mas plannan masha bunita pa 
futuro. Sigur Xavier University ta un stakeholder importante 
cu a hasi un inversion di 66 miyon us dollar den un proyecto 
masha grandi y bunita. 

Minister Endy Croes: 


A REUNI Y RICIBI UN PRESENTACION DI 
PLATAFORMA DI ENSENANSA Y LABOR (PEL) 


=" 


Siman pasa Minister Endy Croes a reuni cu Plataforma 
di Enseñansa y Labor (PEL),di parti departamento di 
Ensefiansa sra Sheila Maduro y Dumpfries a traha 
un ‘notitie ‘ariba esaki, hunto cu stakeholdersnan y 
representantenan di labor presente hunto a repasa 
e documentonan cu directie onderwijs a prepara den 
cuadro di ‘landspakket’ y palabracionnan haci pa cu e 
‘doorlichting rapport’ pa asina Ensefiansa por prepara 
studiantenan pa locual cu mercado laboral ta exigi. 


Asina aki Plataforma PEL tin cu traha hunto pa mira 
con e plataforma aki ta bai mustra y funcciona. Cu 
dos persona di Ensefiansa y dos persona di labor y 
1 persona di sector priva cu ta dunadornan di trabou, 
cada afia e Presidente di e Plataforma aki lo keda 
varia un aña ta labor y otro afia ta ensefiansa y 
‘beroeps onderwijs'.Pa luna di November proximo ta 
poni pa bin hunto y formalisa e Plataforma PEL y di 
aki padilanti pa duna e contenido na e plataforma cual 
ya caba tin ful un proceso con esaki ta bai funcciona. 
Y asina hunto nos logra prepara nos studiantenan 
bon riba nivel pa tur locual e mercado labor ta exigi. 


Minister Endy Croes a termina agregando cu tabata 
un amplio presentacion y un bon reunion. 

Recientemente Minister Glenbert Croes a biaha pa Ecuador 
en busca di un solucion cu lo transmiti den un reduccion di awa 
y coriente pa nos pueblo. 


E mision pa Ecuador ta pa haya e oportunidad pa cumpra HFO 
conforme specificacion- y exigencianan di WEB pero na un 
prijs mas barata. E meta aki a wordo logra cu e mandatario 
su bishita pa Ecuador. Ta bon si pa informa nos pueblo cu 
ya pa 3 afia caba como 50% di e HFO cu Aruba ta cumpra ta 


di Ecuador. E otro 50% ta bin for di Colombia, 
Puerto Rico y Merca. Pero e compra aki tabata 
pasa via 2 intermediario. Pero awor Minister 
Glenbert Croes a logra pa di Pais pa Pais, 
Gobierno pa Gobierno, PetroEcuador pa RDA/ 
FMSA, e compra ta directo pa nos pais. Esaki 
ya ta resulta den un descuento substancial. 


Pero e biahe aki tabata exitoso y sumamente 
beneficioso pa Aruba pa mas di un motibo. 
Manera e mandatario a expresa den su rueda 
di prensa, el a bay Ecuador cu e mision di por 
haya HFO na un prijs mas barata cu lo beneficia 
nos pueblo, pero e biahe a duna mas resultado. 


Logronan: 

1. HFOmasbarata conforme specificacionnan 
cu RDA, WEB y ARUBA ta exigi. 

2. A surgi e proposicion pa Flotas Petroleras 
de Ecuador esta FLOPEC, uza Aruba como su 
y hub pa su flota, pa almacena su producto den e 
tankinan di RDA y pa distribui esaki for di Aruba. 
E actividadnan aki ademas di genera entrada pa 
RDA/FMSA, lo genera trabou tambe. 

3. PetroEcuador, ta e compania nacional 
di petroleo di Ecuador. E mandatario a keda 
sumamente impresiona pa e cantidad extraccion 
y produccion di petroleo cu tin na e pais aki, cual 
crudo por ta disponible pa e reactivacion di e 
refineria di Aruba den su fase di transicion pa 
gas y finalmente pa hidrogeno. 


Proximamente un delegacion di RDA y FMSA lo biaha pa 
Ecuador pa caba di negocia y concretisa e logro aki. Pero e 
mandatario no ta perde speransa cu Merca lo aproba pa Aruba 
por busca petroleo directamente for di Venezuela tamb, cual lo 
resulta sumamente bentahoso pa nos pueblo. Finalmente ta 
pa esey nos ta hacie. Pa nos pueblo por haya e alivio den su 
cuenta di awa y coriente. 

MINISTER THIJSEN A ENTREGA PREMIO NA 
DISENADOR ARUBIANO DARWIN WINKLAAR 


š d 

E diseñador di moda Arubiano Darwin Winklaar mihor conoci 
como Niño Divino den Bijlmer Parktheater na Amsterdam a 
ricibi for di man di Minister Plenipotenciario mr. Ady Thijsen e 
In de Spotlight Award 2022 como estimulo. 

Darwin ta un diseñador di moda multi talento cu ta haci uso di 
storytelling, musica, baile y canto pa expresa su disposicon 
artistico. Ela re-introduci un genero nobo inspira pa sur ais 
Arubiano: Neo-folklorico. 


E In de Spotlight Award 2022 a bai na Ivette Forster y a wordo 

entrega pa Helen Kamperveen, ganadora di e prijs di teatro 
Colombina 21/22 pa e mihor encargo como actriz. Ivette Forster 
di origen Surnam, cu a crece na Aruba, na e momento aki ta 
encarga cu e organisacion di e Festivalnan Keto Koti, Kwaku 
y Reggae Lake. E ultimo shete aña Ivette ta programador di 
Black Achievement Month. 


In de Spotlight Award ta un initiativa di Vereniging Antilliaans 
Netwerk y e awardnan ta un diseño di e artista Arubiano Melvin 
Anderson. 


UN PANDEMIA CU EFECTO DEVASTADOR 
PA UN ISLA CU SU PILAR ECONOMICO 
TA NOS BISHITANTENAN DI AFO. 

Y UN ISLA DETERMINA PA SALI 


AUN MAS FUERTE FOR DI E SLA DURO AKI. 
UN ISLA CU VISION PA PROGRESA. 

E VISION DI CADA UN DI NOS, 

VISION DI CREATIVIDAD Y INVERSION, 

LO TRECE OPORTUNIDADNAN GRANDI 

PA NOS Y PA NOS FUTURO GENERACIONNAN. 
E PASONAN CU AWE NOS TA TUMA, 

TA LAGA MARCANAN ATRAS 

PA NOS GENERACION HOBEN. 

ESAKI LO TA E COMPAS CU LO DIRIGI NAN 
DEN E HORIZONTE DI OPORTUNIIDADNAN, 
PA CONTINUA CU UN ARUBA 

MAS SOSTENIBEL, FUERTE Y RELIENTE. 


20 ANA DI 


INVERSION Y 
22 OPORTUNIDAD 


